Tylioji kalva: apsireiškimas
Tylioji kalva: apsireiškimas (angl. Silent Hill: Revelation) arba Tylioji kalva 2 – 2012 m. siaubo filmas, kuris sukurtas pagal siaubo žaidimą Silent Hill 3; filmo „Tylioji kalva“ tęsinys. Apie tai, kad filmas bus tikrai kuriamas buvo paskelbta American Film Market konferencijoje 2010 metų pabaigoje. Michael J. Bassett yra šio filmo režisierius ir scenarijaus autorius. Filmas pasiekė kino ekranus 2012 m. spalio 6 d. 3D formatu. 2011 m. kovo 15 d. IGN paskelbė, kad Radha Mitchell, Sean Bean ir Deborah Kara Unger iš pirmosios „Tylioji kalva“ filmo dalies taip pat vaidins tęsinyje. Tų pačių metų balandžio 7 d. buvo pranešta, kad filme taip pat vaidins Carrie-Anne Moss ir Malcolm McDowell.